**ΕΡΤ2 – Τροποποιήσεις και ενημερωτικό σημείωμα προγράμματος**

**Σας ενημερώνουμε ότι το πρόγραμμα της ΕΡΤ2 συμπληρώνεται ως εξής:**

**ΣΑΒΒΑΤΟ 28/12/2024, στις 11:00: Οι τρεις αγώνες μεταξύ Ελλάδας - Ισπανίας έχουν ως εξής:**

**Μονό Γυναικών: Μαρία Σάκκαρη - Μπούζας Μανέιρο**

**Μονό Ανδρών: Στέφανος Τσιτσιπάς - Καρένο Μπούστα**

**Αγώνας Μικτού Διπλού**

**ΚΥΡΙΑΚΗ 29/12/2024 Από τις 04:00 τα ξημερώματα έως τις 09:00 το πρωί της Δευτέρας 30/12/2024, οι αγώνες τένις μεταξύ των ομάδων Ελλάδας - Καζακστάν, έχουν ως εξής:**

**Μονό Ανδρών | Στέφανος Τσιτσιπάς - Αλεξάντερ Σεφτσένκο**

**Μονό Γυναικών | Μαρία Σάκκαρη - Έλενα Ριμπάκινα**

**ΔΕΥΤΕΡΑ 30/12/2024, στις 16:00: ΣΥΝ ΓΥΝΑΙΞΙ -** **Α' ΚΥΚΛΟΣ (Ε) Κ8 W & σε επανάληψη την ΤΡΙΤΗ 31/12/2024, στις 09:00**

Ποια είναι η διαδρομή προς την επιτυχία μιας γυναίκας σήμερα;

Ποια είναι τα εμπόδια που εξακολουθούν να φράζουν τον δρόμο τους και ποιους τρόπους εφευρίσκουν οι σύγχρονες γυναίκες για να τα ξεπεράσουν;

Οι απαντήσεις δίνονται στην εκπομπή της ΕΡΤ2 **«Συν γυναιξί»,** τηνπρώτη σειρά ντοκιμαντέρ που είναι αφιερωμένη αποκλειστικά σε γυναίκες.

Μια ιδέα της **Νικόλ Αλεξανδροπούλου,** η οποία υπογράφει επίσης, το σενάριο και τη σκηνοθεσία, και στοχεύει να ψηλαφίσει τον καθημερινό φεμινισμό μέσα από αληθινές ιστορίες γυναικών.

Με οικοδεσπότη τον δημοφιλή ηθοποιό **Γιώργο Πυρπασόπουλο,** η σειρά ντοκιμαντέρ παρουσιάζει πορτρέτα γυναικών με ταλέντο, που επιχειρούν, ξεχωρίζουν, σπάνε τη γυάλινη οροφή στους κλάδους τους, λαμβάνουν κρίσιμες αποφάσεις σε επείγοντα κοινωνικά ζητήματα.

Γυναίκες για τις οποίες ο φεμινισμός δεν είναι θεωρία, είναι καθημερινή πράξη.

**«Μαρία Κουσουνή»**

Ο δημοφιλής ηθοποιός **Γιώργος Πυρπασόπουλος** μέσα από την εκπομπή **«Συν γυναιξί»,**παρουσιάζει το πορτρέτο μιας μπαλαρίνας υψηλού επιπέδου: της **Μαρίας Κουσουνή.**

Τι σημαίνει να είσαι prima ballerina; Τι θυσίες απαιτεί; Και πόσο επώδυνος είναι αυτός ο δρόμος;

Από μικρό παιδί, η **Μαρία Κουσουνή** ονειρευόταν να γίνει χορεύτρια. Και τα κατάφερε. Έπειτα από μία επιτυχημένη καριέρα στο εξωτερικό, σήμερα είναι Α΄ Χορεύτρια της Εθνικής Λυρικής Σκηνής, έχοντας ερμηνεύσει σημαντικούς πρωταγωνιστικούς ρόλους κι έχοντας λάβει τις καλύτερες κριτικές.

Ο **Γιώργος Πυρπασόπουλος** μπαίνει στα άδυτα της **Εθνικής Λυρικής Σκηνής,** βλέπει τι περιλαμβάνει το 24ωρο μιας μπαλαρίνας υψηλού επιπέδου και μαθαίνει τι ρόλο έπαιξαν οι γυναίκες στην πορεία της Μαρίας Κουσουνή για την κορυφή.

Παράλληλα, η πρωταγωνίστρια του επεισοδίου εξομολογείται τις βαθιές σκέψεις της στη **Νικόλ Αλεξανδροπούλου,** η οποία βρίσκεται πίσω από τον φακό.

**Σκηνοθεσία-σενάριο-ιδέα:** Νικόλ Αλεξανδροπούλου **Παρουσίαση:** Γιώργος Πυρπασόπουλος   
**Αρχισυνταξία:** Μελπομένη Μαραγκίδου   
**Παραγωγή:** Libellula Productions

**Έτος παραγωγής:** 2020

**ΤΡΙΤΗ 31/12/2024, στη 01:00: ΓΚΟΥΕΝ ΣΤΕΦΑΝΙ (GWEN STEFANI: YOU MAKE IT FEEL LIKE CHRISTMAS) (Ε) Κ8** **WEBTV GR ERTflix**

**Μουσικό πρόγραμμα, παραγωγής ΗΠΑ 2017**

Το **«You Make It Feel Like Christmas»** της **Γκουέν Στεφάνι** είναι μια σύγχρονη εκδοχή των παραδοσιακών χριστουγεννιάτικων τραγουδιών.

Με μουσικές παραστάσεις και διασκεδαστικά γιορτινά σκετσάκια, η εκπομπή αποτυπώνει το μεταδοτικό κέφι και το εμβληματικό στιλ της Στεφάνι και το μεταφέρει στους θεατές σε όλο τον κόσμο.

Στους εκλεκτούς καλεσμένους περιλαμβάνεται ο **Μπλέικ Σέλτον,** coach με πέντε νίκες στο «The Voice» του καναλιού NBC και πολυβραβευμένος σούπερ σταρ της μουσικής κάντρι. Εμφάνιση ως εκλεκτοί καλεσμένοι κάνουν και οι **Τσέλσι Χάντλερ, Κεν Τζεόνγκ, Σεθ ΜακΦάρλαν** και **Ne-Yo,** που γιορτάζουν μαζί με τη Στεφάνι.

Η Στεφάνι ερμηνεύει τραγούδια από το νέο της άλμπουμ, «You Make It Feel Like Christmas», καθώς και διάφορα κλασικά εορταστικά τραγούδια που περιλαμβάνονται στο άλμπουμ, όπως τα: «Jingle Bells», «Silent Night» and «Santa Baby».

**ΤΕΤΑΡΤΗ 1/1/2025, στις 16:00: ΣΥΝ ΓΥΝΑΙΞΙ -** **Α' ΚΥΚΛΟΣ (Ε) Κ8 W & σε επανάληψη την**

**ΠΕΜΠΤΗ 2/1/2025, στις 09:00**

**«Χριστίνα Φλαμπούρη»**

Τι κάνει κάποια γυναίκα να πει ότι θα κατακτήσει τις υψηλότερες κορυφές του κόσμου;

Και τελικά πώς το πραγματοποιεί;

Η **Χριστίνα Φλαμπούρη** είναι η πρώτη Ελληνίδα ορειβάτισσα που ανεβαίνει στις επτά υψηλότερες και πιο δύσκολες κορυφές του κόσμου.

Πώς κατάφερε να παραμείνει προσηλωμένη στον στόχο της και να συνδυάσει τη δουλειά της σε μία πολυεθνική με υψηλού επιπέδου περιπέτειες στο βουνό;

Ο **Γιώργος Πυρπασόπουλος** ανεβαίνει μαζί της στην κορυφή της Πάρνηθας και αναρωτιέται αν τελικά σημασία έχει το ταξίδι ή κορυφή.

Παράλληλα, η Χριστίνα Φλαμπούρη εξομολογείται τις βαθιές σκέψεις της στη **Νικόλ Αλεξανδροπούλου,** η οποία βρίσκεται πίσω από τον φακό.

**Σκηνοθεσία-σενάριο-ιδέα:** Νικόλ Αλεξανδροπούλου **Παρουσίαση:** Γιώργος Πυρπασόπουλος   
**Αρχισυνταξία:** Μελπομένη Μαραγκίδου   
**Παραγωγή:** Libellula Productions

**Έτος παραγωγής:** 2020

**ΤΕΤΑΡΤΗ 1/1/2025, στις 20:00: STING: A WINTER'S NIGHT - LIVE FROM DURHAM CATHEDRAL - Α΄ ΤΗΛΕΟΠΤΙΚΗ ΜΕΤΑΔΟΣΗ Κ8** **WEBTV GR ERTflix**

**Μουσικό** **ντοκιμαντέρ, παραγωγής** **ΗΠΑ 2009**

**Σκηνοθεσία:** Jim Gable

Γυρισμένο στον υπέροχο καθεδρικό ναό του Ντάραμ, κοντά στη γενέτειρα του **Sting,** το Newcastle-upon-Tyne στη Βόρεια Αγγλία, το «A Winter’s Night» περιλαμβάνει παραδοσιακή μουσική των Βρετανικών Νήσων που φέρνει στον νου τη διάθεση και το πνεύμα της εποχής, με μια ποικιλία από τραγούδια, κάλαντα και νανουρίσματα που εκτείνονται στους αιώνες...

Ο Sting και οι καλεσμένοι του μουσικοί ερμηνεύουν ζωηρές παραδοσιακές μελωδίες, όπως: «The Snow it Melts the Soonest» (παραδοσιακή μπαλάντα του Νιούκασλ), «Soul Cake» (παραδοσιακό αγγλικό τραγούδι επαιτείας), «Christmas at Sea» (παραδοσιακό σκωτσέζικο τραγούδι) και μια αλέγρα διασκευή του παραδοσιακού τραγουδιού «I Saw Three Ships».

**Ως εκ τούτου, δεν θα μεταδοθεί η εκπομπή αρχείου: «ΣΤΙΓΜΕΣ ΑΠΟ ΤΟ ΕΛΛΗΝΙΚΟ ΤΡΑΓΟΥΔΙ» (Ε)**

**ΠΕΜΠΤΗ 2/1/2025, στις 16:00: ΣΥΝ ΓΥΝΑΙΞΙ -** **Α' ΚΥΚΛΟΣ (Ε) Κ8 W & σε επανάληψη την**

**ΠΑΡΑΣΚΕΥΗ 3/1/2025, στις 09:00**

**«Ξένια Κουναλάκη»**

Τι σημαίνει να δίνεις μάχες για τα γυναικεία δικαιώματα μέσα από την αρθρογραφία και τη στάση ζωής σου;

Η **Ξένια Κουναλάκη,** δημοσιογράφος, αρχισυντάκτρια διεθνών ειδήσεων στην «Καθημερινή» και συγγραφέας, μιλά για τις διακρίσεις στις εφημερίδες και στους εργασιακούς χώρους γενικότερα, συζητεί για το γυναικείο ζήτημα με άλλες φεμινίστριες και παρουσιάζει πτυχές της προσωπικής της ζωής πέρα από την εργασιακή της καθημερινότητα.

Ο **Γιώργος Πυρπασόπουλος** τη συναντά, τόσο στη δουλειά της όσο και στο σπίτι της, παρακολουθεί τη σχέση της με την κόρη της και δεν παραλείπει να τη ρωτήσει για την αγαπημένη της ασχολία: το γράψιμο.

Παράλληλα, η Ξένια Κουναλάκη εξομολογείται τις βαθιές σκέψεις της στη **Νικόλ Αλεξανδροπούλου,** η οποία βρίσκεται πίσω από τον φακό.

**Σκηνοθεσία-σενάριο-ιδέα:** Νικόλ Αλεξανδροπούλου **Παρουσίαση:** Γιώργος Πυρπασόπουλος   
**Αρχισυνταξία:** Μελπομένη Μαραγκίδου   
**Παραγωγή:** Libellula Productions

**Έτος παραγωγής:** 2020

**ΠΕΜΠΤΗ 2/1/2025, στις 19:00: Η ΠΡΩΤΟΧΡΟΝΙΑΤΙΚΗ ΣΥΝΑΥΛΙΑ ΑΠΟ ΤΗ ΒΙΕΝΝΗ - 2025 *(NEW YEAR'S CONCERT 2025)*** **(E) WEBTV GR ERTflix**

Παρακολουθήστε σε επανάληψη την καθιερωμένη **Πρωτοχρονιάτικη Συναυλία** της **Φιλαρμονικής Ορχήστρας της Βιέννης,** που δόθηκε στην **Αίθουσα Musikverein** του Μεγάρου των Φίλων της Μουσικής της Βιέννης.

Στο πόντιουμ της χρυσοποίκιλτης αίθουσας βρέθηκε για έβδομη φορά ο δημοφιλής Ιταλός αρχιμουσικός **Riccardo Muti.**

Το μοναδικό αυτό πολιτιστικό γεγονός, γεμάτο φωτεινή, ευχάριστη και χορευτική μουσική, μεταδόθηκε σε περισσότερες από 90 χώρες σε όλο τον κόσμο, από πολυάριθμους τηλεοπτικούς και ραδιοφωνικούς σταθμούς. Οι τηλεθεατές απόλαυσαν σε υψηλή ευκρίνεια **(HD)** μια μοναδική μουσική εμπειρία.

Τη συναυλία προλογίζει και σχολιάζει, για ακόμη μια χρονιά, ο παραγωγός του Τρίτου Προγράμματος, **Νίκος Κανελλόπουλος.** Φέτος, ερμηνεύονται 14 έργα, εκτός από τα αναμενόμενα εκτός προγράμματος (bis ή encore).

**Το πρόγραμμα της συναυλίας**

**Johann Strauss I:** *Freiheits*-Marsch, op. 226

**Josef Strauss:** *Dorfschwalben aus Österreich*, Walzer, op. 164

**Johann Strauss II:** *Demolirer*-Polka, *Polka française*, op. 269. *Lagunen*-Walzer, op. 411

**Eduard Strauss:** *Luftig und duftig*, Polka schnell, op. 206

**Johann Strauss II:** Εισαγωγή από την οπερέτα «Der Zigeunerbaron». *Accelerationen,* Walzer, op. 234

**Josef Hellmesberger (Sohn):** *Fidele Brüder*, Marsch από την οπερέτα «Das Veilchenmädchen»\*

**Constanze Geiger:** *Ferdinandus*-Walzer, op. 10\*

**Johann Strauss II:** *Entweder-oder*! Polka schnell, op. 403

**Josef Strauss:** *Transactionen,* Walzer, op. 184

**Johann Strauss II:** *Annen*-Polka, op. 117. *Tritsch-Tratsch*, Polka schnell, op. 214. *Wein, Weib und Gesang*, Walzer, op. 333

\**Για πρώτη φορά τα έργα ερμηνεύονται στην Πρωτοχρονιάτικη Συναυλία.*

**ΣΗΜΕΙΩΣΗ: Η ΞΕΝΗ ΤΑΙΝΙΑ πηγαίνει στις 21:30 και η ξένη σειρά «ZORRO», στις 23:00.**

**ΠΑΡΑΣΚΕΥΗ 3/1/2025, στις 16:00: ΣΥΝ ΓΥΝΑΙΞΙ -** **Α' ΚΥΚΛΟΣ (Ε) Κ8 W**

**«Τόνια Σωτηροπούλου»**

*«Πιστεύω ότι πρέπει να έχουμε την ευθύνη τού να είμαστε θετικά και υγιή πρότυπα. Πρέπει να συντελέσουμε με τον δικό μας τρόπο, ώστε να κάνουμε τα πράγματα καλύτερα».*

Η **Τόνια Σωτηροπούλου,** η ηθοποιός η οποία έχει μπει στην τετράδα του IMDb ως μία από τις «πιο όμορφες και εξωτικές γυναίκες του πλανήτη», μιλά για την ομορφιά, τα πρότυπα και τα όνειρά της ως businesswoman.

Η αγαπημένη ηθοποιός, που παίζει στη σειρά της ΕΡΤ «Τα καλύτερά μας χρόνια», με εμπειρία σε μεγάλες διεθνείς κινηματογραφικές παραγωγές, μοιράζεται με τον **Γιώργο Πυρπασόπουλο** τις σκέψεις της για το κίνημα **#metoo** και αποκαλύπτει πώς διαχειρίστηκε η ίδια ένα περιστατικό σεξουαλικής παρενόχλησης στην αρχή της καριέρας της.

Παράλληλα, η Τόνια Σωτηροπούλου εξομολογείται τις βαθιές σκέψεις της στη **Νικόλ Αλεξανδροπούλου,** η οποία βρίσκεται πίσω από τον φακό.

**Σκηνοθεσία-σενάριο-ιδέα:** Νικόλ Αλεξανδροπούλου **Παρουσίαση:** Γιώργος Πυρπασόπουλος   
**Αρχισυνταξία:** Μελπομένη Μαραγκίδου   
**Παραγωγή:** Libellula Productions

**Έτος παραγωγής:** 2020

**ΠΑΡΑΣΚΕΥΗ 3/1/2025, στις 19:00: ΟΡΧΗΣΤΡΑ ΣΥΓΧΡΟΝΗΣ ΜΟΥΣΙΚΗΣ ΚΑΙ ΧΟΡΩΔΙΑ ΤΗΣ ΕΡΤ – «ΑΞΙΟΝ ΕΣΤΙ» - ΑΠΟ ΤΟ CHRISTMAS THEATRE (E) WEBTV ERTflix**

Το μνημειώδες έργο του**Μίκη Θεοδωράκη**και του**Οδυσσέα Ελύτη «Άξιον Εστί»,**παρουσιάστηκε την Τετάρτη 13 Νοεμβρίου 2024, στην ιστορική αναβίωση της πρώτης εκτέλεσης του έργου (1964) από την **Ορχήστρα Σύγχρονης Μουσικής και τη Χορωδία της ΕΡΤ,** στο **Christmas Theater.**

Επί σκηνής βρέθηκαν ο**Γιάννης Κότσιρας,**ο**Διονύσης Σούρμπης**και ο**Λεωνίδας Κακούρης.**

Διεύθυνση Ορχήστρας: **Γιώργος Αραβίδης**

Διδασκαλία Χορωδίας:**Μιχάλης Παπαπέτρου**

Το έργο παρουσιάστηκε για πρώτη φορά ζωντανά στις 19 Οκτωβρίου 1964, στη σκηνή του Θεάτρου Rex – Μαρίκα Κοτοπούλη. Τότε, αφηγητής ήταν ο Μάνος Κατράκης, ψάλτης ο Θεόδωρος Δημήτριεφ και λαϊκός τραγουδιστής ο Γρηγόρης Μπιθικώτσης.

**Για την τηλεοπτική απόδοση:**

**Διεύθυνση παραγωγής:** Θοδωρής Χατζηπαναγιώτης

**Μίξη εικόνας:** Αργυρώ Πρωτόπαπα

**Μοντάζ:** Αργύρης Κωνσταντινίδης

**Μουσική σύμβουλος:** Χριστίνα Σιώρου

**Τηλεσκηνοθεσία:**Τάκης Σακελλαρίου

**Έτος παραγωγής:** 2024

**ΠΑΡΑΣΚΕΥΗ 3/1/2025, στις 20:30: ΜΙΚΡΟ ΠΟΡΤΡΕΤΟ - ΕΡΤ ΑΡΧΕΙΟ (Ε) Κ8 W**

**«Νέλλυ Σεμιτέκολο (πιάνο) & Ρενάτο Ρίπο (βιολοντσέλο)»**

**Διεύθυνση παραγωγής:** Παυλίνα Παπαδοπούλου

**Σκηνοθεσία:** Μένης Θεοδωρίδης

**Διεύθυνση φωτογραφίας:** Απόστολος Κυρνάκης

**Παρουσίαση:** Μιχάλης Μεσσήνης

**ΣΑΒΒΑΤΟ 4/1/2025, στις 17:00: ΕΛΛΗΝΙΚΗ ΣΕΙΡΑ: «ΖΑΚΕΤΑ ΝΑ ΠΑΡΕΙΣ» (Ε) Κ8 W**

***Υπότιτλοι για K/κωφούς και βαρήκοους θεατές***   
**Κωμική, οικογενειακή σειρά μυθοπλασίας, παραγωγής 2021**

*..τρεις ζακέτες, μία ιστορία…*

*..,το οιδιπόδειο σύμπλεγμα σε αυτοτέλειες… ή αλλιώς*

*όταν τρεις μάνες αποφασίζουν να συγκατοικήσουν με τους γιους τους…*

Οι απολαυστικές **Ελένη Ράντου, Δάφνη Λαμπρόγιαννη** και **Φωτεινή Μπαξεβάνη** έρχονται στις οθόνες μας, κάνοντας τις ημέρες μας πιο μαμαδίστικες από ποτέ! Η πρώτη είναι η **Φούλη**, μάνα με καριέρα σε νυχτερινά κέντρα, η δεύτερη η **Δέσποινα**, μάνα με κανόνες και καλούς τρόπους, και η τρίτη η **Αριστέα**, μάνα με τάπερ και ξεμάτιασμα.

Όσο διαφορετικές κι αν είναι όμως μεταξύ τους, το σίγουρο είναι ότι καθεμιά με τον τρόπο της θα αναστατώσει για τα καλά τη ζωή του μοναχογιού της…

Ο **Βασίλης Αθανασόπουλος** ενσαρκώνει τον **Μάνο**, γιο της Δέσποινας, τον μικρότερο, μάλλον ομορφότερο και σίγουρα πιο άστατο ως χαρακτήρα από τα τρία αγόρια. Ο **Παναγιώτης Γαβρέλας** είναι ο **Ευθύμης,** το καμάρι της Αριστέας, που τρελαίνεται να βλέπει μιούζικαλ και να συζητάει τα πάντα με τη μαμά του, ενώ ο **Μιχάλης Τιτόπουλος** υποδύεται τον **Λουκά**, τον γιο της Φούλης και οικογενειάρχη της παρέας, που κατά κύριο λόγο σβήνει τις φωτιές ανάμεσα στη μάνα του και τη γυναίκα του.

Φυσικά, από το πλευρό των τριών γιων δεν θα μπορούσαν να λείπουν και οι γυναίκες…

Την **Ευγενία**, σύζυγο του Λουκά και νύφη «λαχείο» για τη Φούλη, ενσαρκώνει η **Αρετή Πασχάλη.** Τον ρόλο της ζουζούνας φιλενάδας του Μάνου, **Τόνιας**, ερμηνεύει η **Ηρώ Πεκτέση**, ενώ στον ρόλο της κολλητής φίλης του Ευθύμη, της γλυκιάς **Θάλειας**, διαζευγμένης με ένα 6χρονο παιδί, θα δούμε την **Αντριάνα Ανδρέοβιτς.**

Τον ρόλο του **Παντελή**, του γείτονα που θα φέρει τα πάνω κάτω στη ζωή της Δέσποινας, με τα αισθήματα και τις… σφολιάτες του, ερμηνεύει ο **Κώστας Αποστολάκης.**

*Οι μαμάδες μας κι οι γιοι τους σε περιμένουν να σου πουν τις ιστορίες τους. Συντονίσου κι ένα πράγμα μην ξεχάσεις…* ***ζακέτα να πάρεις!***

**Παίζουν: Ελένη Ράντου** (Φούλη), **Δάφνη Λαμπρόγιαννη** (Δέσποινα), **Φωτεινή Μπαξεβάνη** (Αριστέα), **Βασίλης Αθανασόπουλος** (Μάνος), **Παναγιώτης Γαβρέλας** (Ευθύμης), **Μιχάλης Τιτόπουλος** (Λουκάς), **Αρετή Πασχάλη** (Ευγενία), **Ηρώ Πεκτέση** (Τόνια), **Αντριάνα Ανδρέοβιτς** (Θάλεια), **Κώστας Αποστολάκης** (Παντελής).

Και οι μικρές **Αλίκη Μπακέλα & Ελένη Θάνου**

**Σενάριο:** Nίκος Μήτσας, Κωνσταντίνα Γιαχαλή

**Σκηνοθεσία:** Αντώνης Αγγελόπουλος

**Κοστούμια:** Δομνίκη Βασιαγιώργη

**Σκηνογραφία:** Τζιοβάνι Τζανετής

**Ηχοληψία:** Γιώργος Πόταγας

**Διεύθυνση φωτογραφίας:** Σπύρος Δημητρίου

**Μουσική επιμέλεια:** Ασημάκης Κοντογιάννης

Τραγούδι τίτλων αρχής:   
**Μουσική:** Θέμης Καραμουρατίδης

**Στίχοι:** Γεράσιμος Ευαγγελάτος  
**Ερμηνεύει** η Ελένη Τσαλιγοπούλου

**Εκτέλεση παραγωγής:** Αργοναύτες ΑΕ

**Creative producer:** Σταύρος Στάγκος

**Παραγωγή:** Πάνος Παπαχατζής

**Επεισόδιο 13ο: «Παντρολογήματα»**

Ο γείτονας της Δέσποινας, ο Παντελής, είναι σε πολύ δύσκολη θέση. Η αδερφή του, που του κάνει συνέχεια προξενιά, έρχεται στην Αθήνα για να του γνωρίσει μια φίλη της. Ο Παντελής, για να το γλιτώσει, της λέει πως έχει ήδη σχέση και η αδερφή του –που κατά βάθος δεν τον πιστεύει– ζητάει να τη γνωρίσει.

Μόλις λέει τον καημό του στη Δέσποινα, στην Αριστέα και στη Φούλη, τα κορίτσια βρίσκουν αμέσως λύση. Θα βρει μια γυναίκα να παραστήσει τη σχέση του και ποια καλύτερη για τον ρόλο από τη Δέσποινα;

Η Δέσποινα στην αρχή αρνείται, αλλά μετά δέχεται με βαριά καρδιά και το σχέδιο πετυχαίνει.

Η αδερφή του Παντελή δεν βλέπει με καλό μάτι αυτή τη σχέση, αλλά τουλάχιστον πιστεύει ότι είναι ζευγάρι. Τι θα γίνει, όμως, όταν ο Μάνος δει τη Δέσποινα μαζί με τον Παντελή να περπατάνε χέρι-χέρι;

**Στον ρόλο της Αθανασίας, η Σάρα Γανωτή.**

**Eπεισόδιο 14ο:** **«Κάτι τρέχει με τον γιο μου»**

Ο Λουκάς με την Ευγενία σκέφτονται μήνες τώρα να αγοράσουν ένα εξοχικό. Όταν ο Μάνος λέει στον Λουκά πως μια φίλη του μεσίτρια πουλάει μια μεζονέτα στη Χαλκίδα, εκείνος ενθουσιάζεται.

Αποφασίζει, μάλιστα, να μην πει τίποτα στην Ευγενία και να της την παρουσιάσει ως δώρο γενεθλίων. Έτσι λοιπόν, αρχίζουν τα ραντεβού με τη μεσίτρια και ταυτόχρονα τα ψέματα στο σπίτι για τις απουσίες του.

Η Φούλη τα συνδυάζει όλα αυτά με τους καβγάδες του ζευγαριού τον τελευταίο καιρό και αρχίζει να υποθέτει ότι κάτι δεν πάει καλά… Και θα επιβεβαιωθεί όταν τον δει να μπαίνει παρέα με τη μεσίτρια στη μεζονέτα, χωρίς να ξέρει την αλήθεια, φυσικά!

Τώρα, θα πάρει την κατάσταση στα χέρια της, γιατί δεν δέχεται ο γιος της να απατάει τη γυναίκα του! Αλλά μάλλον είναι η μόνη που δεν το δέχεται αυτό. Όλοι οι υπόλοιποι το βρίσκουν καταπληκτική ιδέα! Μα τι έχει γίνει άραγε;

**ΣΗΜΕΙΩΣΗ: Δεν θα μεταδοθεί αγώνας HANDBALL το Σάββατο 4/1/2025.**

**ΚΥΡΙΑΚΗ 5/1/2025**

**----------------------------**

**08:00 ΘΕΙΑ ΛΕΙΤΟΥΡΓΙΑ**

**10:30: ΤΕΝΙΣ - UNITED CUP - ΤΕΛΙΚΟΣ (Ζ)**

**Μονό Ανδρών, Μονό Γυναικών, Αγώνας Μικτού Διπλού**

**(Οι αγώνες θα έχουν αρχίσει από τις 08:00, στην ΕΡΤ2 θα μεταδοθούν αμέσως μετά το τέλος της εκκλησίας).**

**13:30 Ο ΧΙΟΝΑΝΘΡΩΠΟΣ (Αλλαγή ώρας)**

**14:00 ΚΑΛΩΣ ΤΑ ΠΑΙΔΙΑ**

**15:00 ΟΙ ΣΚΑΝΤΑΛΙΑΡΗΔΕΣ**

**16:30 Ο ΜΙΚΡΟΣ ΤΑΡΑΝΔΟΣ (Αλλαγή ώρας)**

**17:00 ΖΑΚΕΤΑ ΝΑ ΠΑΡΕΙΣ» (Ε) Κ8 W *Υπότιτλοι για K/κωφούς και βαρήκοους θεατές***   
**Κωμική, οικογενειακή σειρά μυθοπλασίας, παραγωγής 2021**

**Eπεισόδιο 15ο: «Ανάβεις φωτιές»**

Η Αριστέα νιώθει πως ο χρόνος της στην Αθήνα περνάει άσκοπα. Ήρθε με έναν σκοπό από το χωριό: να παντρέψει τον Ευθύμη και τόσο καιρό δεν έχει κάνει τίποτα. Είναι αποφασισμένη λοιπόν να αρχίσει τα προξενιά, παρά τις προειδοποιήσεις της Δέσποινας και της Φούλης να μην ανακατευτεί στη ζωή του Ευθύμη. Και να που δίχως να ανακατευτεί, έρχεται το προξενιό στο σπίτι. Ο Ευθύμης φέρνει μια συνάδελφό του, την Κορίνα, για να ετοιμάσουν τη γιορτή λήξης της σχολικής χρονιάς στο νηπιαγωγείο.

Η Αριστέα κατενθουσιάζεται. Η Κορίνα είναι όμορφη, ευγενική, από τη Βόρειο Ελλάδα και ξέρει να φτιάχνει και σπιτικό φύλλο. Τι άλλο να θέλει μία μάνα από τη μέλλουσα νύφη της; Γιατί η Αριστέα είναι σίγουρη πως θα γίνει νύφη της, ειδικά από τη στιγμή που υποψιάζεται πως αρέσει και στον Ευθύμη. Μόνο που όπως όλα δείχνουν μάλλον το φαντάζεται. Κι όπως αποδεικνύεται στην πορεία, δεν είναι η μόνη που φαντάζεται πράγματα…

**Ως guest εμφανίζεται η Σοφία Πριόβολου στον ρόλο της Κορίνας.**

**Επεισόδιο 16ο: «Να μας ζήσει»**

Η Αριστέα παρατηρεί περίεργες συμπεριφορές στην Τόνια, ζαλάδες και παράξενους συνδυασμούς φαγητών. Με την πείρα της καταλαβαίνει αμέσως πως η Τόνια είναι έγκυος και το λέει στη Δέσποινα.

Η Δέσποινα παθαίνει πανικό στην ιδέα ότι θα γίνει γιαγιά από τη συγκεκριμένη κοπέλα και απορεί πώς δεν της έχουν πει τίποτα ο Μάνος και η Τόνια. Αρχίζει να πλησιάζει την Τόνια για να γίνουν φίλες και να μάθει την αλήθεια, ενώ ταυτόχρονα ψάχνει μαζί με τη Φούλη και την Αριστέα το σπίτι του Μάνου για στοιχεία. Η εξερεύνηση πετυχαίνει: βρίσκουν ένα θετικό τεστ εγκυμοσύνης και η υποψία γίνεται βεβαιότητα. Όταν η Δέσποινα πει στον Μάνο ότι τα ξέρει όλα, τα παιδιά τη βεβαιώνουν πως η Τόνια δεν περιμένει παιδί και τα πράγματα μπερδεύονται. Σε ποια ανήκει το θετικό τεστ; Θα γίνει τελικά γιαγιά η Δέσποινα; Κι αν ναι, ποια είναι η μητέρα του εγγονιού της;

**19:00 VOLLEY**

**21:00 ΞΕΝΗ ΤΑΙΝΙΑ**

**22:45 STING: A WINTER'S NIGHT - LIVE FROM DURHAM CATHEDRAL (Ε) Κ8** **WEBTV GR ERTflix**

**Μουσικό** **ντοκιμαντέρ, παραγωγής** **ΗΠΑ 2009**

**23:45 ΧΕΙΜΕΡΙΝΗ ΕΞΟΔΟΣ (Ε)**

**-----------------------**

**ΝΥΧΤΕΡΙΝΕΣ ΕΠΑΝΑΛΗΨΕΙΣ**

**01:45 ΖΑΚΕΤΑ ΝΑ ΠΑΡΕΙΣ (Ε) ημέρας**

**04:00 STING: A WINTER'S NIGHT - LIVE FROM DURHAM CATHEDRAL (E) ημέρας**

**05:15 ΟΙ ΓΙΟΡΤΙΝΕΣ ΓΕΥΣΕΙΣ ΤΟΥ ΕΪΝΣΛΙ (Ε) - Επεισόδιο 2ο**

**-------------------------**

**ΣΗΜ: Δεν θα μεταδοθούν η επανάληψη της Πρωτοχρονιάτικης Συναυλίας της Βιέννης, η εκπομπή «Τ’ ΑΣΤΕΡΙΑ ΛΑΜΠΟΥΝ ΓΙΑ ΠΑΝΤΑ» και ο αγώνας Πόλο.**

**ΔΕΥΤΕΡΑ  06/01/2025**

**………………………………………………………………………………………….**

**17:00** **ΧΑΙΡΕΤΑ ΜΟΥ ΤΟΝ ΠΛΑΤΑΝΟ - Γ΄ ΚΥΚΛΟΣ  (E)**

**19:00** **ANDREA BOCELLI 30: THE CELEBRATION (Α' ΤΗΛΕΟΠΤΙΚΗ ΜΕΤΑΔΟΣΗ) Κ8 WEBTV GR ERTflix**

**Μουσικό ντοκιμαντέρ, παραγωγής ΗΠΑ 2024**

**Σκηνοθεσία:** Sam Wrench

**Διάρκεια:** 102΄

Ένα εκπληκτικό φυσικό αμφιθέατρο στην Τοσκάνη ζωντανεύει με μαγευτικές μελωδίες, καθώς ο θρυλικός Ιταλός τενόρος **Αντρέα Μποτσέλι** γιορτάζει την 30ή επέτειό του στη μουσική με μια τριήμερη συναυλιακή εκδήλωση.

Μια πραγματικά αξέχαστη εμπειρία, όπου παρουσιάζεται το πασίγνωστο ρεπερτόριό του, καθώς και ντουέτα του με παγκόσμιους σούπερ σταρ, όπως οι Sofia Carson, Ed Sheeran, Shania Twain, Brian May, Jon Batiste και άλλοι.

**21:00 ΞΕΝΗ ΤΑΙΝΙΑ**

**……………………………………………………………………………………………**